Document ID: 32003R2341

KOMISIJAS REGULA (EK) Nr. 2341/2003
(2003. gada 29. decembris),
ar ko pieļauj atkāpi no Regulas (EK) Nr. 780/2003 attiecībā uz tarifu apakškvotām saldētai liellopu gaļai ar KN kodu 0202 un produktiem ar KN kodu 0206 29 91
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1254/1999 par liellopu un teļa gaļas tirgus kopīgo organizāciju[1], un jo īpaši tās 32. panta 1. punkta pirmo daļu,
tā kā:
(1) Līdz ar Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās līguma ratifikāciju šīs valstis pievienosies Kopienai 2004. gada 1. maijā. Tāpēc atsevišķas kvotas, kas ir atklātas periodam no 2004. gada 1. janvāra līdz 2004. gada 30. jūnijam, ir jādara pieejamas šo valstu pievienošanās dienā.
(2) Komisijas Regula (EK) Nr. 780/2003[2] atklāja un paredzēja tarifu apakškvotu pārvaldi 34 450 tonnām atsevišķas saldētas liellopu gaļas ar kārtas numuru 09.4003 laika posmā no 2003. gada 1. jūlija līdz 2004. gada 30. jūnijam, sadalot to divos pusgada periodos.
(3) Lai ļautu jauno dalībvalstu uzņēmējiem gūt labumu no šīm apakškvotām, daudzumus, kas pieejami apakškvotu periodā no 2004. gada 1. janvāra līdz 2004. gada 30. jūnijam, ir jāsadala divās daļās proporcionāli laikam. Pirmā daļa jāatklāj laika posmā no 2004. gada 1. janvāra līdz 2004. gada 30. aprīlim, bet otra - laika posmā no 2004. gada 1. maija līdz 2004. gada 30. jūnijam.
(4) Liellopu gaļas pārvaldības komiteja tās priekšsēdētāja noteiktajā termiņā nav sniegusi atzinumu,
IR PIEŅĒMUSI ŠO REGULU.
1. pants
1. Atkāpjoties no Regulas (EK) Nr. 780/2003 12. panta 2. punkta, licences pieteikumu var iesniegt arī laika periodā no 2004. gada 3. maija līdz 7. maijam.
2. Atkāpjoties no Regulas (EK) Nr. 780/2003 12. panta 2. punkta:
a) ir pieejami šādi daudzumi:
i) 11 483 tonnas laika posmā no 2004. gada 5. līdz 8. janvārim;
ii) 5 742 tonnas laika posmā no 2004. gada 3. līdz 7. maijam;
b) ja kopējais daudzums, par kuru laika posmā no 2004. gada 5. līdz 8. janvārim ir iesniegti pieteikumi, ir mazāks par pieejamo daudzumu, atlikušo daudzumu pievieno daudzumam, kas pieejams nākamajā periodā.
3. Atkāpjoties no Regulas (EK) Nr. 780/2003 12. panta 4. punkta pirmās daļas otrā teikuma, ja pieteikumu skaits pārsniedz šā panta 2. punkta a) apakšpunkta i) un ii) daļā minētajos periodos pieejamos daudzumus, Komisija nosaka atbilstošu samazinājuma koeficientu.
2. pants
Šī regula stājas spēkā nākamajā dienā pēc publicēšanas Eiropas SavienībasOficiālajā Vēstnesī.
To piemēro no 2004. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2003. gada 29. decembrī

Labels: 3
17
15